Ericu950/Stoicheia-meter-silver huggingface dataset:
καὶ οἰκείους ἡγεῖσθαι διδάσκει τοὺς ἀγχιστεύοντας , μᾶλλον δὲ τοὺς ἐξ αὐτῶν ἀναφύντας , κ ἂν εἰ γεγόνασι τυχὸν ἐκ μητρὸς ἀλλογενοῦς 0 .
βραχὺ δὲ τῆς ἱστορίας τὸ πάχος ἐκβαίνοντες , ἐκεῖνό φαμεν ·
Οὕτω καὶ ἡμεῖς οἱ ἐν πίστει δεδικαιωμένοι γεγόναμεν ἐν Χριστῷ , Θεοῦ μὲν υἱοὶ , τῶν δὲ ἁγίων οἰκεῖοι , μεσιτεύοντος αὐτοῦ , καὶ δι ἑαυτοῦ συνδέοντος αὑτῷ τε καὶ τῷ Πατρὶ καὶ τοῖς τῶν ἁγίων χοροῖς ·
καθάπερ ἀμέλει καὶ Ἰωσὴφ , οἱονεὶ μεταξὺ κείμενος , υἱοὺς μὲν ἐποίει τοῦ ἰδίου πατρὸς τὸν Ἐφραῒμ καὶ Μανασσῆ , ἐγγράφεσθαι δὲ καὶ αὐτῷ τῷ καταλόγῳ τῶν πατριαρχῶν 0 .
νῦν γὰρ , φησὶν , οἱ δύο σου υἱοὶ οἱ γενόμενοί σοι ἐν Αἰγύπτῳ , ἐμοί εἰσιν , Ἐφραῒμ καὶ Μανασσῆς , ὡς Ῥουβεὶμ καὶ Συμεὼν ἔσονται ἐμοί .
τουτέστιν , ἐν πρωτοτόκοις ἔσονται , συντετάξονται δὲ καὶ τοῖς ἐν ὑπακοῇ .
ἦν μὲν γὰρ πρωτότοκος Ῥουβείμ .
ὑπακοὴ δὲ πάλιν ὁ Συμεὼν ἑρμηνεύεται .
γεγόναμεν δὲ διὰ πίστεως οἱ ἔσχατοι πρῶτοι , καὶ τὴν τοῦ πρωτοτόκου δόξαν ὁ ἐξ ἐθνῶν ἐκληρώσατο λαός .
τετίμηνται δὲ δι ὑπακοὴν καὶ εὐπείθειαν .
Αὐτὸς γὰρ αὐτοῖς μεμαρτύρηκεν ὁ Χριστὸς , οὕτω λέγων ·
λαὸς ὃν οὐκ ἔγνων ἐδούλευσέ μοι , εἰς ἀκοὴν ὠτίου ὑπήκουσέ μου .
Εἰ γὰρ καὶ γεγόναμεν ἐκ μητρὸς ὥσπερ ἑτερογενοῦς διὰ τὸ ἐξ ἐθνῶν κεκλῆσθαι τὴν Ἐκκλησίαν , ἀλλ ἐξαρκέσει μεσολαβὼν ὁ Ἐμμανουὴλ , καὶ εἰς τὸ συνάψαι δι  ἑαυτοῦ τῷ Θεῷ καὶ Πατρὶ , καὶ τοῖς τῶν ἁγίων ἐγγράψαι κλήροις , καὶ εἰς τὴν ἐκείνοις πρέπουσαν δόξαν ἀνενεγκεῖν , καὶ ἱερὸν ἡμᾶς ἀποφῆναι γένος 0 .
ἄθρει δὲ ὅπως ἐξ ἀγάπης τῆς περὶ τὸν μακάριον Ἰωσὴφ εἰς ἰδίους υἱοὺς κατατάττει τοὺς ἐξ αὐτοῦ .
ἠγαπήμεθα γὰρ καὶ ἡμεῖς ἐν Χριστῷ , καὶ ἐπείπερ δι  αὐτοῦ ἐν πνεύματι γέννησιν γεγεννήμεθα τὴν πνευματικὴν , ἀξιόληπτοι γεγόναμεν τῷ Πατρὶ , καθάπερ ἔφην ἀρτίως ·
καὶ τοῖς πρὸ ἡμῶν ἁγίοις συντετάγμεθα .
πλὴν εἰ καὶ υἱοὶ κεκλήμεθα τοῦ Θεοῦ καὶ Πατρὸς , ὑπὸ χεῖρα πάλιν ἐσόμεθα τοῦ προσάγοντος ἡμᾶς καὶ συνενοῦντος αὐτῷ , τουτέστι Χριστῷ .
θέα γὰρ ὅπως ὁ μακάριος Ἰακὼβ μετὰ τὸ τοῖς ἰδίοις ἐγγράψαι τέκνοις τόν τε Ἐφραῒμ καὶ Μανασσῆ , Τὰ δὲ ἔκγονα , φησὶν , ἃ ἐὰν γένηταί σοι , σοὶ ἔσονται .
συνίης οὖν ὅτι κ ἂν υἱοὶ τοῦ Θεοῦ καὶ Πατρὸς χρηματίζωμεν , οὐδὲν ἧττον ἐσόμεθα τοῦ Χριστοῦ .
καὶ τοῦτο , οἶμαι , ἐστὶν ὅπερ ἔφη πρὸς τὸν Πατέρα ·
Οὓς δέδωκάς μοι ἐκ τοῦ κόσμου , σοὶ ἦσαν , καὶ ἐμοὶ αὐτοὺς δέδωκας ·
καὶ δεδόξασμαι ἐν αὐτοῖς .
κατορωρύχθαι γε μὴν τὴν Ῥαχὴλ ἐν Βηθλεὲμ ἔφασκεν Ἰακώβ .
μεμνήμεθα δὲ πολλάκις εἰς εἰκόνα καὶ τύπον τῆς ἐξ ἐθνῶν Ἐκκλησίας τὴν Ῥαχὴλ ὀνομάσαντες .
γένοιτο δ ἂν , οἶμαι , τὶς οὐ ψευδοεπὴς εἰ βούλοιτο λέγειν , ὅτι πρὸς ἑτέραν τινὰ ζωὴν , τὴν ἀμείνω δηλονότι καὶ τῆς ἐγκοσμίου προφερεστέραν , μεταπεφοίτηκεν ἡ Ἐκκλησία ·
κόσμῳ μὲν ἀποθανοῦσα διὰ τὸ μὴ ἀνέχεσθαι φρονεῖν τὰ αὐτοῦ , Θεῷ δὲ ζῶσα πνευματικῶς ἐν Χριστῷ διὰ πολιτείας εὐαγγελικῆς 0 1 .
Εἰ γὰρ καὶ ἔστιν ἐν κόσμῳ διὰ τὴν ἐν σαρκὶ ζωὴν , ἀλλ  οἱονεὶ κρύπτεται τὸ ἐν κόσμῳ λαμπρὸν οὐκ ἔχουσα , μονονουχὶ δὲ καὶ συνετάφη Χριστῷ ·
καὶ τοῦτο , οἶμαι , ἐστὶν ὅπερ ἔφη Παῦλος ἡμῖν ὁ σοφώτατος ·
σύνες γὰρ ὅτι τεθαμμένης τῆς Ῥαχὴλ ἐν Βηθλεὲμ , καὶ οὐχ ὁρωμένης ἔτι , μονονουχὶ συνεκρύπτετο καὶ αὐτὸς ὁ Ἐμμανουήλ .
γεγέννητο γὰρ οὔπω διὰ τῆς ἁγίας Παρθένου .
ἐπαινέσωμεν δὴ οὖν τὸν τοιοῦτον τῆς Ἐκκλησίας θάνατον εἰς ἀρχὰς ἀναφέροντα ζωῆς τῆς ἁγίας τε καὶ ἐν Χριστῷ .
Κ ἀκεῖνο δὲ οἶμαι προσειπεῖν ἀναγκαῖον .
Εἰσδεξάμενος εἰς τέκνα τοὺς ἐξ Ἰωσὴφ ὁ πατὴρ τεθνεώσης αὐτῶν τῆς μητρὸς , ἐντέλλεται καὶ περὶ αὐτῆς .
τοιγάρτοι τὸν ἐν ᾧ τέθαπται κατασημῆναι χῶρον εἴη ἂν ἕτερον οὐδὲν ἀναπείθοντος ἢ ὅτι προσήκει τὴν δέουσαν ἐπ αὐτῇ ποιεῖσθαι φροντίδα 0 .
ἐνετέλλετο δὲ καὶ ὁ Θεὸς καὶ Πατὴρ τῷ Υἱῷ περὶ τῆς Ἐκκλησίας , καὶ φροντίδος αὐτὴν ἀξιοῦν ἀναπείθει , νενικημένην θανάτῳ διὰ τὴν ἀρχαίαν ἀράν .
τοιγάρτοι καὶ ἀνακέκραγεν ὁ θεῖος ἡμῖν Δαβὶδ πρὸς τὸν ἐν οὐρανοῖς Πατέρα καὶ Θεόν ·
ἔντειλαι , ὁ Θεὸς , τῇ δυνάμει σου , δυνάμωσον , ὁ Θεὸς , τοῦτο ὃ κατειργάσω ἐν ἡμῖν .
μονονουχὶ γὰρ καὶ παραδεικνὺς τὸ τῷ θανάτῳ κάτοχον σῶμα , διὰ τῆς δυνάμεως τοῦ Θεοῦ καὶ Πατρὸς , τουτέστι , τοῦ Υἱοῦ ἀπαλλάττεσθαι μὲν ἐλιπάρει τῆς φθορᾶς ·
ἀναφοιτῆσαι δὲ αὖθις εἰς τὸ ἐν ἀρχαῖς , τουτ έστιν , εἰς τὴν ἐν Χριστῷ μακαρίαν καὶ ἀκήρατον ζωήν .
ὅτι δὲ πρωτότοκος ὢν , καὶ τοῖς εἰς τοῦτο πρεσβείοις τετιμημένος ὁ Ἰσραὴλ , ἀπώλισθε μὲν τῆς ἐνούσης δόξης αὐτῷ , μεταπεφοίτηκε δὲ τῆς οὕτω λαμπρᾶς εὐκλείας ἡ χάρις ἐπὶ τὸν νέον τε καὶ ἐξ ἐθνῶν ἥκοντα λαὸν , καὶ διὰ τῶν ἐφεξῆς οὐδὲν ἧττον εἰσόμεθα .
ἰδὼν γὰρ , φησὶν , Ἰσραὴλ τοὺς υἱοὺς Ἰωσὴφ , εἶπε ·
τίνες σοι οὗτοι 0 ;
Εἶπε δὲ Ἰωσὴφ τῷ πατρὶ αὐτοῦ ·
Υἱοί μου εἰσὶν οὓς ἔδωκέ μοι ὁ Θεὸς ἐνταῦθα .
προσάγαγέ μοι αὐτοὺς , ἵνα εὐλογήσω αὐτούς .
Οἱ δὲ ὀφθαλμοὶ αὐτοῦ ἐβαρυώπησαν ἀπὸ τοῦ γήρως , καὶ οὐκ ἠδύναντο βλέπειν .
καὶ ἤγγισεν αὐτοὺς πρὸς αὐτὸν , καὶ ἐφίλησεν αὐτοὺς , καὶ περιέλαβεν αὐτοὺς , καὶ εἶπεν Ἰσραὴλ πρὸς τὸν Ἰωσήφ ·
ἰδοὺ τοῦ προσώπου σου οὐκ ἐστερήθην , καὶ ἰδοὺ ἔδειξέ μοι ὁ Θεὸς καὶ τὸ σπέρμα σου .
καὶ ἐξήγαγεν αὐτοὺς Ἰωσὴφ ἀπὸ τῶν γονάτων αὐτοῦ , καὶ προσεκύνησαν αὐτῷ ἐπὶ πρόσωπον ἐπὶ τῆς γῆς .
λαβὼν δὲ Ἰωσὴφ τοὺς υἱοὺς αὐτοῦ , τόν τε Ἐφραῒμ ἐν τῇ δεξιᾷ , ἐξ ἀριστερῶν δὲ Ἰσραήλ 0 1 ·
τὸν Μανασσῆ δὲ ἐν τῇ ἀριστερᾷ , ἐκ δεξιῶν δὲ Ἰσραήλ 0 1 2 ·
ἤγγισεν αὐτοὺς αὐτῷ .
ἐκτείνας δὲ Ἰσραὴλ τὴν χεῖρα τὴν δεξιὰν , ἐπέβαλεν ἐπὶ τὴν κεφαλὴν Ἐφραΐμ ·
οὗτος δὲ ἦν ὁ νεώτερος ·
καὶ τὴν ἀριστερὰν ἐπὶ τὴν κεφαλὴν Μανασσῆ , ἐναλλάξας τὰς χεῖρας 0 .
καὶ εὐλόγησεν αὐτοὺς , καὶ εἶπεν ·
ὁ Θεὸς ᾧ εὐηρέστησαν οἱ πατέρες μου ἐνώπιον αὐτοῦ , Ἀβραὰμ καὶ Ἰσαάκ 0 ·
ὁ Θεὸς ὁ τρέφων με ἐκ νεότητός μου ἕως τῆς ἡμέρας ταύτης 0 ·
ὁ ἄγγελος ὁ ῥυόμενός με ἐκ πάντων τῶν κακῶν , εὐλογήσαι τὰ παιδία ταῦτα .
παρειστήκει μὲν γὰρ τὰ μειράκια .
διεπυνθάνετο δὲ ὁ πρεσβύτης , τίνος εἶεν .
ἄρα καὶ πρός γε δὴ ταῦτά φησιν ὁ Ἰωσήφ ·
Οἱ δύο υἱοί μου 0 .
Εἶτα προσενηνεγμένους καὶ γεγονότας ἐγγὺς , φιλημάτων τε αὐτοὺς καὶ περιπλοκῶν ἠξίου .
σύνες οὖν ὅπως οἱονεί πως οὐ γινωσκόμενοι τῷ Θεῷ καὶ Πατρὶ , γνώριμοί τε γεγόναμεν , καὶ ἐγγὺς ἐν Χριστῷ 0 .
προσίεται δὲ καὶ λίαν ἀσμένως , ἐπιμαρτυροῦντος ἡμῖν τὴν πρὸς ἑαυτὸν οἰκειότητα τοῦ Υἱοῦ , ἀγάπης τε οὕτως ἡμᾶς ἀξιοῖ , καλεῖ πρὸς ἕνωσιν , δῆλον δὲ ὅτι τὴν νοητὴν καὶ ἐν πνεύματι 0 1 .
τύπος δ ἂν γένοιτο καὶ μάλα σαφὴς , φίλημα μὲν ἀγάπης , ἑνώσεως δὲ περίληψις ἤτοι περιπλοκή 0 .
τοιγάρτοι καὶ ὁ σοφώτατος Παῦλος ἐπιστέλλει λέγων τοῖς εἰς Χριστὸν πιστεύσασιν , ὁτὲ μὲν , ὅτι Νυνὶ δὲ οἵ ποτε ὄντες μακρὰν ἐγενήθητε ἐγγὺς , προσκομίζοντος δηλονότι τοῦ Χριστοῦ , ὁτὲ δὲ αὖ , Νυνὶ δὲ γνόντες Θεὸν , μᾶλλον δὲ γνωσθέντες ὑπὸ Θεοῦ 0 1 2 .
ἐποπτείας γὰρ ἀξιοῖ , καὶ ἐπιγινώσκει μόνους ὁ Θεὸς καὶ Πατὴρ τοὺς πνευματικὴν ἔχοντας οἰκειότητα πρὸς τὸν Υἱὸν , καὶ τὴν διὰ πνεύματος ἀναγέννησιν ὑπ  αὐτῷ τε καὶ δι αὐτοῦ πλουτήσαντας 0 .
καθάπερ ἀμέλει καὶ ἐν Αἰγύπτῳ τοὺς τῷ αἵματι τοῦ ἀμνοῦ καταχριομένους , γνωρίμους ἐποιεῖτο λέγων 0 ·
καὶ ὅψομαι τὸ αἷμα , καὶ σκεπάσω ὑμᾶς , καὶ οὐκ ἔσται ἐν ὑμῖν πληγὴ τοῦ ἐκτριβῆναι ὑμᾶς , ὅταν παίω ἐν γῇ Αἰγύπτῳ .
Εὔθυμος δὲ λίαν γεγονὼς ὁ Ἰακὼβ πρὸς τὸν υἱὸν , τουτέστι , τὸν Ἰωσὴφ , ἔφη ·
ὅσον μὲν γὰρ ἧκεν εἰς Ἰουδαίους , ὁ Πατὴρ ἐστέρηται τοῦ Υἱοῦ .
Οἰηθέντες γὰρ ὅτι κάτοχος ἔσται ταῖς τοῦ ᾅδου πύλαις , καὶ τοῖς ἄλλοις ὁμοῦ κείσεται νεκρὸς , θανάτῳ περιβεβλήκασιν .
ἀλλ οὐκ ἐνεδέχετο θανάτῳ περιβεβλῆσθαι τὸν τῆς ζωῆς ἀρχηγόν .
Οὐκοῦν ἀνεβίω , καὶ πάλιν αὐτὸν ὁ Πατὴρ τεθέαται , καὶ τὸ ἐξ αὐτοῦ δὲ καὶ ἐν αὐτῷ γένος , δῆλον δὲ ὅτι τοὺς πιστεύσαντας , τὸ ἔθνος τὸ ἅγιον , τὸ βασίλειον ἱεράτευμα , τὸν εἰς περιποίησιν λαόν 0 1 .
Οἷς καὶ αὐτὸς ὁ Χριστὸς ἐπιγάννυται , λέγων ·
ἰδοὺ ἐγὼ καὶ τὰ παιδία , ἅ μοι ἔδωκεν ὁ Θεός 0 .
καὶ προσεκόμιζε μὲν Ἰωσὴφ τῷ πατρί ·
οἱ δὲ προσεκύνουν .
Εἶτα τοῦ μὲν Μανασσῆ , ὃς ἦν πρωτότοκος , ἑστῶτος εἰς δεξιὸν , τοῦ δὲ νεωτάτου Ἐφραῒμ εἰς εὐώνυμον 0 1 ·
παραλλάξας αὐτοῖς τὰς χεῖρας ἔθηκεν ὁ Ἰακὼβ , καὶ τὸν μὲν Ἐφραῒμ τῇ τῆς δεξιᾶς τετίμηκεν ἐπιθέσει , δευτερείων δὲ ἤδη ὥσπερ ἠξίου τὸν Μανασσῆ , χεῖρα δοὺς αὐτῷ τὴν εὐώνυμον , οὕτω τε τῆς εἰς αὐτοὺς εὐλογίας ἄρχεται .
Εἰσδεδέγμεθα γὰρ εἰς προσκυνητὰς οἵ τε πρῶτοι , καὶ μετ ἐκείνους λαοὶ , προσκομιζόντων ἡμᾶς οὐ Μωσέως οὐ προφητῶν ·
ἀργότερος γὰρ εἰς σωτηρίαν ὁ νόμος 0 ·
ἀλλ  αὐτοῦ τοῦ Υἱοῦ 0 ·
δι  αὐτοῦ γὰρ , ὡς ἔφην , τὴν προσαγωγὴν ἐσχήκαμεν .
καὶ ἦν μὲν αὐτῷ σκοπὸς τῆς ἐξ ἐθνῶν ἀγέλης προτάξαι τὸν Ἰσραήλ .
Εἰς δεξιὸν γὰρ ἔστη τὸν Μανασσῆ τοῦ πατρὸς ὁ Ἰωσήφ .
ἐπειδὴ δὲ πέρα λόγου δεδυσσεβήκασιν εἰς αὐτὸν , προτετίμηκεν ὁ Πατὴρ τοὺς ἐν χρόνῳ δευτέρους , τουτέστι τὰ ἔθνη , Καὶ γεγόνασι μὲν οἱ ἔσχατοι πρῶτοι , καὶ οἱ πρῶτοι ἔσχατοι 0 .
Ηὐλόγηκε δὲ Ἰακὼβ τὰ μειράκια , Θεὸν ὀνομάζων τὸν τρέφοντα καὶ ἄγγελον τὸν ῥυόμενον αὐτὸν , τῷ Θεῷ καὶ Πατρὶ συνάπτων εἰς ἅπαν τὸν Υἱὸν , ὃς καὶ διὰ φωνῆς προφητῶν μεγάλης βουλῆς Ἄγγελος ὀνομάζεται .
Οὐκοῦν πᾶσα χάρις , καὶ ἁπάσης εἰς ἡμᾶς εὐλογίας καὶ ἐπικουρίας τρόπος , γένοιτ ἂν οὐχ ἑτέρως , πλὴν ὅτι δι Υἱοῦ παρὰ τοῦ Πατρός 0 .
καὶ γοῦν ὁ θεσπέσιος Παῦλος , Χάρις ὑμῖν καὶ εἰρήνη , φησὶν , ἀπὸ Θεοῦ καὶ Πατρὸς ἡμῶν καὶ Κυρίου Ἰησοῦ Χριστοῦ .
ἀσχάλλει γε μὴν ὁ θεσπέσιος Ἰωσὴφ κατόπιν ὥσπερ τοῦ νέου τεθειμένον ἰδὼν τὸν πρωτότοκον 0 .
Εἶτα τοῦ μυστηρίου τὴν δύναμιν διεσάφησεν ὁ πατὴρ λέγων ·
καὶ οὗτος ἔσται εἰς λαὸν , καὶ οὗτος ὑψωθήσεται ·
ἀλλ  ὁ ἀδελφὸς αὐτοῦ ὁ νεώτερος μείζων αὐτοῦ ἔσται , καὶ τὸ σπέρμα αὐτοῦ ἔσται εἰς πλῆθος ἐθνῶν .
Εἶτα μεθ  ἕτερα , Καὶ ἔθηκε , φησὶ , τὸν Ἐφραῒμ ἔμπροσθε τοῦ Μανασσῆ .
ὅσον μὲν γὰρ ἧκεν εἰς τὸ δοκοῦν τῷ Χριστῷ , οὐκ ἂν ἀπώλισθε τῆς οἰκείας δόξης ὁ Ἰσραήλ .
καὶ γοῦν ἔφασκεν ἐναργῶς ·
Οὐκ ἀπεστάλην εἰ μὴ εἰς τὰ πρόβατα τὰ ἀπολωλότα οἴκου Ἰσραήλ 0 .
ἐπειδὴ δὲ πεπώρωται , κατὰ τὸ γεγραμμένον , καὶ τὴν τοῦ καλοῦντος εἰς σωτηρίαν κλῆσιν περιυβρίζων μεμένηκεν ἀπειθὴς , τέθειται πρὸς εὐώνυμον , τὸ μεῖον ἔχων ἐν δόξῃ .
καὶ εὐλογεῖται μὲν καὶ ὑψοῦται καὶ αὐτὸς , ὡς ἔν γε τῷ σεσωσμένῳ μέρει 0 ·
καὶ τοῦτό ἐστι τὸ κατάλειμμα , κατὰ τὴν τοῦ προφήτου φωνήν ·
ὑπέρκειται δὲ λίαν ὁ ἐξ ἐθνῶν , καὶ εἰς συναγωγὰς λαῶν κατευρύνεται , καὶ μείζων ἐστὶ τοῦ Ἰσραὴλ τῇ τῶν πιστευσάντων ἀμέτρῳ πληθύϊ ποιούμενος τὴν ὑπεροχήν ·
μιᾷ γὰρ καὶ ἴσῃ χάριτι κατεστέμμεθα πρὸς ἁγιασμὸν οἵ τε ἐξ Ἰσραὴλ καὶ μέν τοι καὶ οἱ ἐξ ἐθνῶν πιστεύσαντες , καὶ ἐν Χριστῷ δεδικαιωμένοι ·
συμεὼν καὶ Λευῒ ἀδελφοὶ συνετέλεσαν ἀδικίαν ἐξ αἱρέσεως αὐτῶν .
Εἰς βουλὴν αὐτῶν μὴ ἔλθοι ἡ ψυχή μου , καὶ ἐπὶ τῇ συστάσει αὐτῶν μὴ ἐρείσαι τὰ ἥπατά μου , ὅτι ἐν τῷ θυμῷ αὐτῶν ἀπέκτειναν ἀνθρώπους , καὶ ἐν τῇ ἐπιθυμίᾳ αὐτῶν ἐνευροκόπησαν ταῦρον .
ἐπικατάρατος ὁ θυμὸς αὐτῶν , ὅτι αὐθάδης , καὶ ἡ μῆνις αὐτῶν , ὅτι ἐσκληρύνθη 0 1 .
διαμεριῶ αὐτοὺς ἐν Ἰακὼβ , καὶ διασπερῶ αὐτοὺς ἐν Ἰσραήλ .
ἐκπεπορνευμένης τῆς Ἱερουσαλὴμ , καὶ ἀνοσίοις φενακισμοῖς τῶν ἑτεροδιδασκαλεῖν εἰωθότων ὑπενεγκούσης τὸν νοῦν , ἐχαλέπαινε μὲν εἰκότως ὁ τῶν ὅλων Θεὸς , ἔφασκε δὲ διὰ φωνῆς Ἡσαΐου καὶ μάλα σαφῶς ·
ὁ λαὸς οὗτος τοῖς χείλεσί με τιμᾷ , ἡ δὲ καρδία αὐτῶν πόῤῥω ἀπέχει ἀπ ἐμοῦ .
μάτην δὲ σέβονταί με , διδάσκοντες διδασκαλίας ἐντάλματα ἀνθρώπων .
ἐπειδὴ δὲ ταῖς εἰς τοῦτο παραφοραῖς τε καὶ ῥᾳθυμίαις οἱονεί πως καταμεθύουσαν τὴν βέβηλον Ἱερουσαλὴμ μεταρυθμίζειν ἐπὶ τὸ ἄμεινον ὁ Θεὸς καὶ Πατὴρ ἐσκέπτετο , πέπομφεν ἐξ οὐρανοῦ τὸν ἴδιον Υἱὸν καθ ἡμᾶς γεγονότα , τουτ έστιν , ἄνθρωπον ·
ἵν ἐπείπερ ἐπ ἀνηνύτοις πράγμασιν ἡ τῶν ἁγίων προφητῶν κατέλυσε πληθύς ·
κ ἂν γοῦν αὐτὸν ἥκοντα λοιπὸν ἐντρέποιντο τὸν Υἱόν .
Οἱ δὲ καὶ εἰς τοῦτο καθήκοντο δυσβουλίας , ὥστε οἴεσθαι καὶ κλῆρον ἑλεῖν δύνασθαι τὸν δεσποτικὸν , ἀπεκτονότες δὲ τοὺς ἁγίους , δυσσεβείας τε τῆς εἰς ἄκρον ἰόντες ἐπέκεινα , καὶ εἰς αὐτὸν ἐκτόπως πεπαρῳνήκασι τὸν Υἱόν .
Εἶπον γὰρ ἐν ἑαυτοῖς ·
Οὗτός ἐστιν ὁ κληρονόμος , δεῦτε ἀποκτείνωμεν αὐτὸν , καὶ κατάσχωμεν τὴν κληρονομίαν αὐτοῦ .
καὶ οὐ μέχρι τούτων τὰ τῆς δυσσεβείας αὐτοῖς , ἀλλὰ γὰρ τοῖς ἁγίοις προφήταις προσέθεσαν τοὺς δευτέρους , τοὺς ἁγίους ἀποστόλους φημὶ , οὐ δὲ αὐτῶν αἱμάτων ἔτι φειδόμενοι 0 .
τοιουτονί τινα νοῦν ὁ τῆς προκειμένης ἡμῖν προφητείας ὠδίνει σκοπός .
ἔοικε μὲν γὰρ ὁ θεσπέσιος Ἰακὼβ τῶν ἐν Σικίμοις πεπραγμένων διαμεμνῆσθαι πάλιν .
ἔχει δὲ οὕτω κατὰ ἀλήθειαν ὁ τοῦ δικαίου σκοπός ·
πῶς γὰρ τὸ ἤδη γεγενημένον ὡς ἐσόμενον κατὰ καιροὺς παραδέξαιτο ἄν τις ;
Οὐκοῦν ἀπὸ τοῦ γεγονότος ἐν Σικίμοις , ἐπὶ τὸν ἴσον τῆς ἁμαρτίας τρόπον ἀναφέρει τὰ ἐπὶ Χριστῷ , καθάπερ ἀμέλει καὶ ἐπὶ τῷ πρωτοτόκῳ Ῥουβείμ 0 .
τί τοίνυν πεπράχασιν ἐν Σικίμοις Συμεὼν καὶ Λευί ;
δίνα μὲν γὰρ ἡ Λευί τε καὶ Συμεὼν ἀδελφὴ τῆς τοῦ πατρὸς ἐξέθει σκηνῆς , τὰς τῶν ἐγχωρίων ὀψομένη θυγατέρας ·
σιχὲμ δὲ αὐτὴν ὁ Ἐμμὸρ ἐβιάζετο .
διεπαρθένευσε γὰρ αὐτήν .
Οἱ δὲ πρὸς τοῦτο ἀσχάλλοντες , καὶ τὸν ἐξ ἀπάτης αὐτῆς ἐκμηχανώμενοι φόνον , προανέπειθον μὲν τὴν πατρικὴν αὐτοῖς συνελέσθαι περιτομὴν , ὡς ἐσομένους αὐτίκα καὶ κατὰ γένος οἰκείους , εἰ τοῦτο δρᾷν ἕλοιντο .
πεπραχότας γε μὴν ἀπεκτόνασιν ἀδοκήτως ·
ἀποχρήσειν αὐτοῖς εἰς ἀπολογίαν οἰόμενοι , τὸ δὴ χρῆναι λέγειν ·
ἀλλ  ὡσεὶ πόρνῃ χρήσονται τῇ ἀδελφῇ ἡμῶν ;
ἰτέον δὴ οὗν ἐπὶ τὸ τούτῳ δὴ προσεοικὸς , καὶ δὴ διαπλάττομεν ὡς ἔνι , καλῶς τὸ θεώρημα , τὰ συντελοῦντα πρὸς διασάφησιν πανταχόθεν ἐρανιζόμενοι .
ἄτε τοίνυν τὸν ἐπὶ τῷ Ἰακὼβ κατευρύνοντες λόγον , ὅπως τε καὶ τίνα τρόπον ἐβίω διηγήμεθα , καὶ τίνας μὲν εἰσῳκίσατο γυναικῶν .
τέκνων δὲ ὅσων ἀνεδείχθη πατήρ 0 .
ἐλέγομεν ὅτι ἠγάγετο μὲν τὴν Λείαν τῶν τοῦ Λάβαν θυγατέρων τὴν πρεσβυτάτην , δευτέραν δὲ μετ  ἐκείνην , καὶ οὐκ εἰς μακρὰν τὴν νεωτάτην Ῥαχήλ 0 .
διεβεβαιούμεθα δὲ ὅτι Λεία μὲν εἰς τύπον ἡμῖν τῆς Ἰουδαίων ἔσται Συναγωγῆς , Ῥαχὴλ δὲ τῆς ἐξ ἐθνῶν Ἐκκλησίας 0 .
ἐπεί τοι Λεία μὲν ἑρμηνεύεται κοπιῶσα , ἀσθενεστέροις δὲ καὶ ἀκαλλεστέροις ἐχρῆτο τοῖς ὀφθαλμοῖς .
κέκμηκε δὲ λίαν ἡ τῶν Ἰουδαίων Συναγωγὴ νόμῳ τῷ διὰ Μωσέως κατηχθισμένη , καὶ οὐκ εὐσθενέσιν ὀφθαλμοῖς πρὸς τὸ τοῦ Σωτῆρος ἡμῶν ὁρῶσα μυστήριον .
ῥαχὴλ δὲ ἦν καλὴ τῷ εἴδει καὶ ὡραία σφόδρα .
ἐκπρεπεστάτη δὲ λίαν ἡ ἐξ ἐθνῶν Ἐκκλησία 0 .
λείας δὴ οὗν τελευταία θυγάτηρ γέγονεν ἡ Δίνα .
τύπος δ ἂν γένοιτο καὶ αὕτη τῆς ἐκ περιτομῆς πληθύος , ἢ καὶ ἐν χρόνοις γέγονε τοῖς ἐσχάτοις , καθ  οὓς ἐνηνθρώπησεν ὁ Μονογενής .
ὅτε τοίνυν ἡ τῶν ἐκ περιτομῆς τελευταία πληθὺς , ἔξω βραχὺ γενομένη τῆς πατρῴας σκηνῆς , τουτέστι , τῶν κατὰ τὸν νόμον ἐθῶν , τοῖς ἐγχωρίοις προσέβαλλεν ·
ἤγουν ἐπεμίσγετο κατὰ μάθησιν , λέγω δὴ τοῖς ἁγίοις ἀποστόλοις , οὐκ ἔτι μὲν ζῶσιν Ἰουδαϊκῶς , ἐν ὑπολήψει δὲ ὥσπερ γεγονόσι τῶν ἑτερογενῶν 0 ·
τότε δὴ , τότε νοητῶς διεπαρθενεύετο , τῆς ἐν Χριστῷ πολιτείας καὶ εὐαγγελικῆς τὰ σπέρματα παρ αὐτῶν δεχομένη .
ἀλλ ἠγανάκτουν πρὸς τοῦτο τῶν Ἰακὼβ παίδων τινὲς Συμεὼν καὶ Λευὶ , τουτ έστιν , οἵ τε ἐν ὑπηκόων κείμενοι τάξει , καὶ σὺν αὐτοῖς τὸ ἱερὸν καὶ ἀπόλεκτον γένος 0 .
ἑρμηνεύεται μὲν γὰρ Συμεὼν ὑπακοή ·
λευὶ δὲ προσειλημμένος ἢ ἀπόλεκτος .
ὅτι δὲ τοῖς ἀγίοις ἀποστόλοις ἐπεφύοντο δεινῶς οἱ τῆς κατὰ νόμον ἱεροσύνης λαχόντες τὰ αὐχήματα , συνθεόντων αὐτοῖς καὶ λαῶν , πῶς ἔστιν ἀμφιβάλλειν ;
ἐπέτριζον δὲ τοὺς ὀδόντας , τῶν ὑπ αὐτοῖς γεγονότων τὴν ἐπιστροφὴν καταφθορὰν ὀνομάζοντες , καὶ οἷά τι τῶν ἄγαν ἐκτόπων ἐπιφέροντες ἐγκλημάτων ·
ἰδοὺ γὰρ , ἔφασκον , πεπληρώκατε τὴν Ἱερουσαλὴμ τῆς διδαχῆς ὑμῶν .
ἐπειδὴ δὲ κατωνείδιζον ὡς οὐκέτι ζῶντας Ἰουδαϊκῶς , ἐμάνθανον ὅτι τετίμητο παρ αὐτοῖς ἡ περιτομή ·
τὸ διατειχίζον δὲ ὅλως εἰς διαφορὰν οὐδέν 0 ·
εἴπερ ἕλοιντο νοεῖν τὰ Μωσέως καθ ὃν ἔδει τρόπον 0 .
Οὐ γὰρ ὁ ἐν τῷ φανερῷ , φησὶ , Ἰουδαῖός ἐστιν , οὐ δὲ ἡ ἐν τῷ φανερῷ ἐν σαρκὶ περιτομή 0 ·
ἀλλ ὁ ἐν τῷ κρυπτῷ Ἰουδαῖος , καὶ περιτομὴ καρδίας ἐν πνεύματι , οὐ γράμματι 0 .
ὁρᾷς ὅπως οἱ δόξαν ἔχοντες ἀλλογενῶν συνεσχηματίζοντο τοῖς Ἰουδαίοις , τὴν ἐν πνεύματι περιτομὴν , καὶ τὸν ἐν τῷ κρυπτῷ περιφέροντες Ἰουδαῖον .
ἀλλὰ καὶ οὕτως ἀπεκτόνασι προανελόντες προφήτας , καὶ αὐτὸν δὲ τὸν Ἐμμανουήλ 0 .
συνετέλεσαν τοίνυν , φησὶν , ἀδικίαν Συμεὼν καὶ Λευὶ , ἐξ αἱρέσεως αὐτῶν ·
συμπεφωνήκασι γὰρ καὶ συνέβησαν ἀλλήλοις εἰς τὴν κατὰ τῶν ἁγίων ἀδικίαν ὅ τε Συμεὼν καὶ μέν τοι καὶ ὁ Λευὶ , τουτέστι λαοί τε καὶ ἱερεῖς .
τὸ δὲ ἐξ αἱρέσεως αὐτῶν , ἀντὶ τοῦ κατὰ σκέψιν καὶ βούλησιν 0 .
Οὐ γὰρ ἔκ γε τοῦ συμβεβηκότος ἁπλῶς τὰ δεινὰ τῶν πεπονθότων κατεσχεδιάζετο , ἀλλ οὐ δὲ ἀπροβούλευτα τὰ τολμήματα καὶ τὸ ἔκτοπον θράσος 0 ·
ἀλλ ἐκ συνεδρίων αὐτῶν ἐπὶ τὸ δρᾷν ᾔεσαν τὰ παντὸς ἐπέκεινα κακοῦ .
παραιτεῖται δὴ οὖν ὁ θεσπέσιος Ἰακὼβ τὴν ἐπὶ τῷδε σύνθεσιν , τὰς κοινοβουλίας , τὴν σκέψιν .
μὴ γὰρ εἰσέλθοι , φησὶν , ἡ ψυχή μου εἰς βουλὴν αὐτῶν , καὶ ἐπὶ τῇ συστάσει αὐτῶν μὴ ἐρεῖται τὰ ἥπατά μου .
ὅμοιον γὰρ ὡς εἰ λέγοι 0 ·
μή τε τοῖς τῆς διανοίας ὄμμασιν ἐνατενίσαιμί ποτε ταῖς τοιαῖσδε βουλαῖς , μή τε μὴν εἰς καρδίαν ὅλως παραδεξαίμην πώποτε τὰ παγχάλεπα ταυτὶ τῶν ἠσεβηκότων σκέμματα .
Οὕτω καὶ ὁ προφήτης Ἡσαΐας τοὺς τῶν Ἰουδαίων δήμους ταλανίζει , λέγων ·
Οὐαὶ τῇ ψυχῇ αὐτῶν , διότι βεβούλευνται βουλὴν πονηρὰν , καθ ἑαυτῶν εἰπόντες , Δήσωμεν τὸν δίκαιον , ὅτι δύσχρηστος ἡμῖν ἐστι .
ψάλλει δὲ καὶ ὁ Δαβίδ ·
μακάριος ἀνὴρ ὃς οὐκ ἐπορεύθη ἐν βουλῇ ἀσεβῶν , καὶ ἐν ὁδῷ ἀμαρτωλῶν οὐκ ἔστη 0 .
ἐμίσησα ἐκκλησίαν πονηρευομένων , καὶ μετὰ ἀσεβῶν οὐ μὴ καθίσω .
ἀποφοιτᾷ τοιγαροῦν ὁ θεσπέσιος Ἰακὼβ τῶν Ἰουδαϊκῶν σκεμμάτων ·
ἐπιλέγει δὲ τὰς αἰτίας , καί φησιν , Ὅτι ἐν τῷ θυμῷ αὐτῶν ἀπέκτειναν ἀνθρώπους , καὶ ἐν τῇ ἐπιθυμίᾳ αὐτῶν ἐνευροκόπησαν ταῦρον .
ἀπεκτόνασι μὲν γὰρ ἁγίους , ὡς ἔφην , ἀνοσίῳ θυμῷ πρὸς ὠμότητα καὶ ἀπανθρωπίαν στρατηγούμενοι , ἀνήνυτον δὲ καὶ ἀκατάσκεπτον ἐπιθυμίαν παντελῶς εἰς νοῦν ἑλόντες οἱ τάλανες , ἐνευροκόπησαν ταῦρον , τουτέστι Χριστόν .
καὶ τίς ἡ ἐπιθυμία , προλαβόντες εἰρήκαμεν 0 .
ἐπεγνωκότες μὲν γὰρ ὅτι κληρονόμος ἐστὶν , ἐπεθύμησαν ἔχειν τὴν κληρονομίαν αὐτοῦ .
καὶ ὅρα τοῦ λόγου τὴν ἐπιτήρησιν .
ἀπεκτόνασι μὲν γὰρ τοὺς ἀνθρώπους , ἐνευροκόπησαν δὲ τὸν ταῦρον .
θανάτῳ μὲν γὰρ περιβεβλήκασι τοὺς ἁγίους , καὶ μεμενήκασι νεκροὶ τὸν τῆς ἀνστάσεως καιρὸν περιμένοντες .
ἀλλ οἷά τις μόσχος ὑπὸ ἀετοῦ νευροκοπούμενος , ὤκλασε μὲν οἱονεί πως εἰς γῆν ὁ Χριστὸς , ἑκὼν ὑπομείνας τὸν τῆς σαρκὸς θάνατον 0 ·
πλὴν οὐ γέγονε τῷ θανάτῳ κάτοχος ·
ἀλλ εἰ καὶ γέγονε νεκρὸς ὡς ἄνθρωπος , ἀπομεμένηκε ζῶν τῇ τῆς θεότητος φύσει .
ταῦρος δὲ ὁ Χριστός 0 ·
εὐσθενὲς γὰρ ὅτι μάλιστα τὸ ζῶον , καθαρόν τε καὶ ἱερώτατον 0 .
κύριος δὲ τῶν δυνάμεων ὁ Υἱὸς , ὃς οὐ πεποίηκεν ἁμαρτίαν , ἑαυτὸν δὲ μᾶλλον ἀνέθηκεν ὑπὲρ ἡμῶν εἰς ὀσμὴν εὐωδίας τῷ Θεῷ καὶ Πατρί 0 .
ἀκουέτωσαν τοίνυν οἱ τὸν οὕτω σεπτὸν νευροκοπήσαντες ταῦρον ·
ἐπικατάρατος ὁ θυμὸς αὐτῶν , ὅτι αὐθάδης 0 ·
καὶ ἡ μῆνις αὐτῶν , ὅτι ἐσκληρύνθη 0 .
τί δὴ οὖν ἄρα πεπόνθασιν ;
ἐξῴχοντο τῆς ἑαυτῶν , καὶ ἀπολελοίπασι μὲν τὴν ἐνεγκοῦσαν ·
διεσπάρησαν δὲ καὶ γεγόνασι πανταχοῦ ξένοι , καὶ ἐπήλυδες καὶ περιδεεῖς .
ἀληθὲς γὰρ ὅτι ὥσπερ ὅρνιον ὅταν ἐκπετασθῇ τῆς ἰδίας καλιᾶς , οὕτω καὶ ἄνθρωπος ὅταν ἐκσπασθῇ ἐκ τῶν ἰδίων τόπων 0 1 .
προσεπειπεῖν δὲ οἶμαι κ ἀκεῖνο πρέπον , ὅτι τοῖς μὲν τὸν ταῦρον νευροκοπήσασιν εἰς ἀρὰν ἔσται τὸ χρῆμα ·
τοῖς γε μὴν ἐπηλγηκόσι , καὶ τὸ οὔτω δεινὸν ἀποσειομένοις ἔγκλημα , λύτρον ἔσται καὶ κάθαρσις καὶ ἁμαρτιῶν ἀπόθεσις .
Εὑρήσομεν δὲ διὰ τῆς ἐν νόμῳ σκιᾶς , ὅπερ ἔφην γραφόμενον .
ἔχει γὰρ οὕτως ἐν τῷ Δευτερονομίῳ ·
ἐὰν δὲ εὑρεθῇ τραυματίας ἐν τῇ γῇ , ἣν Κύριος ὁ Θεός σου δίδωσί σοι κληρονομῆσαι , πεπτωκὼς ἐν τῷ πεδίῳ , καὶ οὐκ οἴδασι τὸν πατάξαντα , ἐξελεύσεται ἡ γερουσία σου , καὶ οἱ κριταί σου , καὶ ἐκμετρήσουσιν ἐπὶ τὰς πόλεις τὰς κύκλῳ τοῦ τραυματίου , καὶ ἔσται ἡ πόλις ἡ ἐγγίζουσα τῷ τραυματίᾳ .
καὶ λήψεται ἡ γερουσία τῆς πόλεως ἐκείνης δάμαλιν ἐκ βοῶν , ἥτις οὐκ εἴργα σται , καὶ ἤτις οὐχ εἵλκυσε ζυγόν ·
καὶ καταβιβάσουσιν ἡ γερουσία τῆς πόλεως ἐκείνης τὴν δάμαλιν εἰς φάραγγα τραχεῖαν , ἥτις οὐκ εἴργασται , οὐ δὲ σπείρεται , καὶ νευροκοπήσουσι τὴν δάμαλιν ἐν τῇ φάραγγι , καὶ προσελεύσονται οἱ ἱερεῖς οἱ Λευῖται , ὅτι αὐτοὺς ἐπελέξατο Κύριος ὁ Θεός σου παρεστηκέναι αὐτῷ , καὶ εὐλογεῖν ἐπὶ τῷ ὀνόματι αὐτοῦ , καὶ ἐπὶ τῷ στόματι αὐτῶν ἔσται πᾶσα ἀντιλογία καὶ πᾶσα ἁφή .
καὶ πᾶσα ἡ γερουσία τῆς πόλεως ἐκείνης , οἱ ἐγγίζοντες τῷ τραυματίᾳ , νίψονται τὰς χεῖρας ἐπὶ τὴν κεφαλὴν τῆς δαμάλεως τῆς νενευροκοπημένης ἐν τῇ φάραγγι , καὶ ἀποκριθέντες ἐροῦσιν ·
Αἱ χεῖρες ἡμῶν οὐκ ἐξέχεαν τὸ αἷμα τοῦτο , καὶ οἱ ὀφθαλμοὶ ἡμῶν οὐχ ἑωράκασιν .
ἵλεως γενοῦ , Κύριε , τῷ λαῷ σου Ἰσραὴλ , οὓς ἐλυτρώσω ἐκ γῆς Αἰγύπτου , ἵνα μὴ γένηται αἷμα ἀναίτιον ἐν τῷ λαῷ σου Ἰσραὴλ , καὶ ἐξιλασθήσεται αὐτοῖς τὸ αἷμα .
σὺ δὲ ἐξαρεῖς τὸ αἷμα τὸ ἀναίτιον ἐξ ὑμῶν αὐτῶν .
ἀλλ εἰρήσεται μὲν κατὰ καιροὺς εἰς ἕκαστα λεπτῶς , πλὴν ἐκεῖνό φαμεν .
σύνες ὅπως ἑαυτοὺς ἀπαλλάττουσί τινες τῶν ἐφ  αἵματι κατηγορημάτων , ἀνατυπούσης ἡμῖν τῆς δαμάλεως ἐφ ἑαυτῇ τὸν Ἐμμανουήλ .
χρῆναι γὰρ οἶμαι δεῖν ἑαυτοὺς ἀπαλλάττοντας λέγειν ·
Αἱ χεῖρες ἡμῶν οὐκ ἐξέχεαν τὸ αἷμα τοῦτο .
ἀλλ ὅ γε τῶν Ἰουδαίων δῆμος οὐχὶ τοῦτό ποτε διακεκραγὼς ἁλώσεται .
τετολμήκασι δὲ μᾶλλον εἰπεῖν νευροκοποῦντες τὸν μόσχον , Αἱ χεῖρες ἡμῶν ἐξέχεαν τὸ αἷμα τοῦτο .
ἕτερον γὰρ , οἶμαι , παρὰ τοῦτό ἐστιν οὐδὲν τὸ ἀσυνέτως εἰπεῖν ἐπὶ Χριστῷ ·
τὸ αἷμα αὐτοῦ ἐφ ἡμᾶς , καὶ ἐπὶ τὰ τέκνα ἡμῶν 0 .
ἄρτι καὶ μόλις τὸ ἐπὶ τῇ Γενέσει βιβλίον διὰ πολλῆς ἄγαν ἰσχνομυθίας ὡς ἔνι διαπεράναντες , ἐκ δυνάμεως εἰς δύναμιν , κατά γε τὸ ἐν Ψαλμοῖς ὑμνούμενον , οὐδ  , ὅσον εἰπεῖν , βραχὺ διαπνεύσαντα , τὸν ἀγαθοῖς ἱδρῶσιν ἐντριβῆ μετοίχεσθαι δεῖν ἀναπείθομεν κάλαμον .
ἁπτόμεθα γὰρ , ἐθέλοντός τε καὶ σοφοῦντος Θεοῦ , τῶν ἐν τῇ Ἐξόδῳ κεφαλαίων , ἃ παραλελεῖφθαι δοκεῖ συντεθεικόσιν ἡμῖν τὴν ἠθικὴν παραίνεσιν , ὅτε καὶ μακροὺς ἐδόκει παραιτεῖσθαι λόγους , καταδεικνύειν ἐθέλουσι τίς ἂν νοοῖτο πρὸς ἡμῶν ὁ τῆς ἐν πνεύματί τε καὶ ἀληθείᾳ προσκυνήσεως τρόπος .
ἀποδιελόντες γὰρ ἕκαστα τῶν ἐγκειμένων κεφαλαίων τοῖς πέντε Μωσέως βίβλοις , καὶ τῆς ἐν αὐτῷ θεωρίας τὸν σκοπὸν εὖ μάλα προαθρήσαντες , τὰ μὲν ὅσα ταῖς ἠθικαῖς ὑφηγήσεσιν ἀναγκαῖά πως ἧν καὶ ὅτι μάλιστα χρειωδέστατα , συντεθείκαμεν ἐπὶ καιροῦ , καὶ ὡς ἐν τάξει δὴ λέγω τῇ ἑκάστῳ πρεπωδεστάτῃ ·
τὰ δὲ δι ὧν ἧν εἰκὸς τὸ Χριστοῦ μυστήριον ὡς ἐν σκιαῖς ἔτι ταῖς κατὰ νόμον , ὡς ἔνι , προαναφαίνεσθαι , τῇ μετ ἐκείνην τετηρήκαμεν συγγραφῇ 0 ·
ἐφ ᾗ καὶ νῦν ἱδροῦν ἑλομένοις , ἀγαπητὲ Παλλάδιε , συναθλήσεις οἶδ ὅτι διὰ προσευχῆς 0 .
βάδιμον μὲν ἥκιστά γε τοῖς καθ ἡμᾶς τὸ χρῆμά ἐστι , γένοιτο δ ἂν κ ἂν γοῦν ἐκ μέρους εὐστιβὲς , Χριστοῦ δὴ πάλιν τὴν ἔς γε τουτὶ διευρύνοντος τρίβον .
Αὐτὸς γάρ ἐστιν ἡ ὁδὸς , καὶ αὐτὸς ἡ θύρα , καὶ ἐν αὐτῷ πάντες εἰσὶν οἱ θησαυροὶ τῆς σοφίας καὶ τῆς γνώσεως ἀπόκρυφοι 0 .
ποιησόμεθα δὲ τοῦ βιβλίου συγγραφὴν οὐκ ἀπαραλείπτως καὶ ἐφεξῆς διὰ παντὸς ἐρχόμενοι κεφαλαίου  πλεῖστα γὰρ ὅσα , καθάπερ ἔφην ἀρτίως , ἀπολέγδην εἰσπεποιήμεθα , τῇ ἑτέρᾳ συντάξει περιφανῶς εὐρήσομεν  ·
ἃ δ ἂν ὁρῷτο λοιπὸν τῷ προκειμένῳ σκοπῷ χρήσιμα , ταῦτα κατά γε τὸ ἐγχωροῦν βασανίζοντες ἀκριβῶς τε καὶ διεσμιλευμένως , κατευθὺ τῆς ἀληθείας ἥξομεν .
ἐπεὶ δὲ ὁ τοῦ βιβλίου σκοπὸς εἰς λύτρωσιν φέρει τὴν διὰ Χριστοῦ , πᾶσά πως ἀνάγκη προκεκινδυνευκὸς οὐ μετρίως τὸ ἀνθρώπινον ἐπιδεῖξαι γένος , καὶ εἰς λῆξιν ἤδη τῆς ἀνωτάτω ταλαιπωρίας ἐνηνεγμένον 0 .
προήκοι γὰρ ἂν ὧδέ τε καὶ οὐχ ἑτέρως ἐν κόσμῳ τῷ πρέποντι τῆς ἐπικουρίας ὁ λόγος ·
ἡ γὰρ δύναμίς μου , φησὶν , ἐν ἀσθενείᾳ τελειοῦται .
δεῖν δὲ οἶμαι καὶ τοῖς ἰατρῶν ἐπιστήμοσι καὶ δοκιμωτάτοις , εἰ δή ποι μέλλοιεν ἐφ οἷς ἂν εἶεν σοφοὶ θαυμάζεσθαί που , προκεῖσθαι τὸν ἄῤῥωστον , περὶ ὃν ἂν γένοιτο καὶ ἡ τῆς ἐνούσης αὐτοῖς εὐτεχνίας ἐπίδειξις .
Οὐκοῦν , ἤδη λέγωμεν , ὅτι λιμοῦ κατωθοῦντος ποτὲ καὶ ἀφορήτως ἐνσκήπτοντος καὶ ἐγκειμένου τοῖς υἱοῖς Ἰσραὴλ , κατῴχοντο μὲν ἐκ γῆς Χαναὰν εἰς Αἴγυπτον ἐν ἑβδομήκοντά που καὶ πέντε ψυχαῖς , καθὰ γέγραπται .
διέρποντος δὲ τοῦ καιροῦ λοιπὸν , εἰς πληθὺν τὴν ἀριθμοῦ κρείττονα τὸ γένος αὐτοῖς ἐξετείνετο .
Οἱ δὲ υἱοὶ Ἰσραὴλ ηὐξήθησαν , καὶ ἐπληθύνθησαν , καὶ χυδαῖοι ἐγένοντο , καὶ κατίσχυον σφόδρα ·
ἐπλήθυνε δὲ ἡ γῆ αὐτοὺς σφόδρα .
ἐπειδὴ δὲ τῆς Αἰγυπτίων χώρας ὁ καθηγεῖσθαι λαχὼν , τὴν εἰς πληθὺν ἐπίδοσιν τῶν Ἑβραίων οὐκ ἀνύποπτον εἶχεν , ἐπεβούλευσε , καὶ ἐπέστησεν αὐτοῖς ἐπιστάτας τῶν ἔργων , ἵνα κακώσωσιν αὐτοὺς ἐν τοῖς ἔργοις .
ὁ δὲ δὴ τοῦ κακοῦσθαι τρόπος ἦν ὁ ἐπὶ σκαπάναις ἱδρὼς , πλινθουργία μακρὰ καὶ ἄμισθος , καὶ μὴν καὶ τὸ ἀναδείμασθαι πόλεις ὀχυρὰς τῷ Φαραὼ , τουτέστι , πεπυργωμένας , ἢ οὕτως εὐρείας καὶ μακρὰς , ὡς κομιδῇ  ἀναλώτους  ταῖς ἄλλαις εἶναι δοκεῖν , διὰ πληθὺν δηλονότι τῶν ἐνῳκηκότων 0 .
πειθὼ δὲ ἦσαν καὶ Ῥαμεσσῆ , καὶ ἄλλαι πόλεις .
περιειστήκει δὲ τῷ τυράννῳ πρὸς τὸ παρ ἐλπίδας ἡ σκέψις .
ἐν γάρ τοι τῷ ταπεινοῦσθαι , φησὶ , τοὺς κολαζομένους ἐν ὑπεροχαῖς τὸ δεῖγμα ἐν μείζοσιν ἦν , καὶ πλείους ἐγένοντο .
διὰ τοῦ κακοῦν εἰωθότος ὠφελεῖν ἐθέλοντος τοῦ Θεοῦ τοὺς ἀνοσίως ἐξυβριζομένους 0 .
ὃ δὴ καὶ συνιεὶς ὁ τύραννος , προσετίθει τοῖς πόνοις ἑτέραν ἐπιβουλήν .
ταῖς γὰρ Ἰουδαίων ἐκέλευε μαίαις , εἰ μαιεύο  ι  ντο γυναῖκας τὰς ἐπ ὠδῖσιν ἤδη καὶ τόκοις , τὸ ἐν ὑποψίαις αὐτῶν καταπνίγειν γένος , τουτέστι , τὸ ἄρσεν , ζωογονεῖν δὲ τὸ θῆλυ .
λόγου γὰρ ἐδόκει μηδενὸς ἀξιοῦν τὸ ἄναλκι καὶ ἀφιλοπόλεμον , καὶ εἰς δειλίας εὔκολον , καὶ νόμῳ φύσεως τεθρυμμένον .
ἀλλ οὐκ ἔδρων αἱ μαῖαι τὸ δυσσεβὲς , ἤρεσκόν τε διὰ ταῦτα Θεῷ .
τί οὖν ὁ ἀλιτήριος 0 ;
ἀπαμφιέννυσι τὴν ὀργὴν , καὶ τοὺς τῆς ἀνοσιότητος τρόπους ἀναισχυντεῖν ἀναπείθει .
συνέταξε γὰρ Φαραὼ παντὶ τῷ λαῷ αὐτοῦ λέγων ·
πᾶν ἄρσεν , ὃ ἂν τεχθῇ τοῖς Ἑβραίοις , εἰς τὸν ποταμὸν ῥίψατε , καὶ πᾶν θῆλυ ζωογονεῖτε αὐτό .
ἀλλ ἱστάσθω μὲν ἐν τούτῳ τῆς ἱστορίας ὁ λόγος .